Uredba Komisije (ES) št. 916/2004

z dne 29. aprila 2004

o spremembi Uredbe (ES) št. 1438/2003 o pravilih za izvajanje politike flote Skupnosti zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 2(3) Pogodbe,

ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 57(2) Akta,

ob upoštevanju naslednjega:

(1) Ker je 1. maj 2004 datum pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji, je treba spremeniti določbe Uredbe Komisije 1438/2003.

(2) Uredbo (ES) št. 1438/2003 je zato treba ustrezno spremeniti –

SPREJELA NASLEDNJO UREDBO:

Člen 1

Uredba (ES) št. 1438/2003 se spremeni na naslednji način:

1. Člen 2 se spremeni na naslednji način:

(a) Točki 1 se doda naslednji pododstavek:

"Za nove države članice "GTa" ali "skupna tonaža plovil, ki zapustijo floto z državno pomočjo po 31. decembru 2002" pomeni skupna tonaža plovil, ki so med 1. majem 2004 in dnevom, za katerega se izračuna GTt, zapustila floto z državno pomočjo."

(b) Točki 4 se doda naslednji pododstavek:

"Za nove države članice "GT100" ali "skupna tonaža plovil s tonažo, večjo od 100 GT, ki vstopajo v floto z državno pomočjo, odobreno po 31. decembru 2002" pomeni skupna tonaža plovil s tonažo, večjo od 100 GT, ki so v floto vstopila med 1. majem 2004 in dnem, za katerega se izračuna GTt, in za katero je država članica po 30. aprilu 2004 sprejela upravno odločbo o odobritvi pomoči."

(c) Točki 5 se doda naslednji pododstavek:

"Za nove države članice "kWa" ali "skupna moč plovil, ki zapustijo floto z državno pomočjo po 31. decembru 2002" pomeni skupna tonaža plovil, ki so med 1. majem 2004 in dnevom, za katerega se izračuna kWt, zapustila floto z državno pomočjo."

(d) Točki 6 se doda naslednji pododstavek:

"Za nove države članice "kW100" ali "skupna moč plovil s tonažo, večjo od 100 GT, ki vstopajo v floto z državno pomočjo, odobreno po 31. decembru 2002" pomeni skupna moč plovil s tonažo, večjo od 100 GT, ki so v floto vstopila med 1. majem 2004 in dnem, za katerega se izračuna kWt, in za katero je država članica po 30. aprilu 2004 sprejela upravno odločbo o odobritvi pomoči."

(e) Kot točka 11 se doda naslednja točka:

"11. "Nove države članice": pomeni Češka, Estonija, Ciper, Latvija, Litva, Madžarska, Malta, Poljska, Slovenija in Slovaška."

2. Vstavi se naslednji člen 6a:

"Člen 6a

Ribolovna zmogljivost flote novih držav članic dne 1. maja 2004

Za nove države članice se za namene člena 7 ribolovna zmogljivost v smislu tonaže (GT04) in moči (kW04) dne 1. maja 2004 ugotovi tako, da se v skladu s Prilogo III upoštevajo vstopi plovil, ki temeljijo na upravni odločbi zadevne države članice, sprejeti med 1. majem 2001 in 30. aprilom 2004, in ki se ne zgodijo kasneje kot tri leta po datumu upravne odločbe."

3. Vstavi se naslednji člen 7a:

"Člen 7a

Spremljanje vstopov in izstopov

1. V skladu s členom 13 Uredbe (ES) št. 2371/2002 mora vsaka nova država članica zagotoviti, da je ribolovna zmogljivost glede tonaže (GTt) vedno enaka ali manjša od ribolovne zmogljivosti dne 1. maja 2004 (GT04), prilagojene na naslednji način:

(a) odšteje se:

(i) skupna tonaža plovil, ki zapustijo floto z državno pomočjo po 30. aprilu 2004 (GTa);

(ii) 35 % skupne tonaže plovil s tonažo, večjo od 100 GT, ki vstopajo v floto z državno pomočjo, odobreno po 30. aprilu 2004 (GT100);

(b) in prišteje se:

(i) povečanje skupne tonaže, odobreno v skladu z določbami člena 11(5) Uredbe (ES) št. 2371/2002 (GTs);

(ii) rezultat ponovne izmeritve flote (Δ(GT-GRT)).

Vsaka nova država članica zagotovi, da se upošteva naslednja formula:

GT

≤ GT

– GT

– 0,35GT

+ GT

+ Δ

.

2. V skladu s členom 13 Uredbe (ES) št. 2371/2002 vsaka nova država članica zagotovi, da je ribolovna zmogljivost glede moči (kWt) enaka ali manjša od ribolovne zmogljivosti dne 1. maja 2004 (kW04), prilagojene tako, da se odšteje:

(a) skupna moč plovil, ki zapustijo floto z državno pomočjo po 30. aprilu 2004 (kWa);

(b) 35 % skupne moči plovil s tonažo, večjo od 100 GT, ki vstopajo v floto z državno pomočjo, odobreno po 30. aprilu 2004 (kW100).

Vsaka nova država članica zagotovi, da se upošteva naslednja formula:

kW

≤ kW

– kW

– 0,35 kW

."

4. Doda se naslednja Priloga III:

PRILOGA III

PRAVILA ZA IZRAČUNAVANJE RIBOLOVNE ZMOGLJIVOSTI V SMISLU TONAŽE (GT04) IN MOČI (kW04) ZA NOVE DRŽAVE ČLANICE

V tej prilogi imajo pojmi naslednji pomen:

1. GTFR: ribolovna zmogljivost flote na dan pristopa v smislu tonaže, izračunana na podlagi registra ribolovne flote Skupnosti;

2. GT1: skupna tonaža plovil, ki so vstopila v floto po 1. maju 2004 na podlagi upravne odločbe, sprejete med 1. majem 2001 in 30. aprilom 2004;

3. kWFR: ribolovna zmogljivost flote na dan pristopa v smislu moči, izračunana na podlagi registra ribolovne flote Skupnosti;

4. kW1: skupna moč plovil, ki so vstopila v floto po 1. maju 2004 na podlagi upravne odločbe, sprejete med 1. majem 2001 in 30. aprilom 2004; Ribolovna zmogljivost flote v smislu tonaže (GT04) in moči (kW04), kakor določena v členu 6a, se izračuna po naslednji formuli:

GT

= GT

+ GT

1

kW

= kW

+ kW

1

Člen 2

Ta uredba začne veljati ob upoštevanju in na dan začetka veljavnosti Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. aprila 2004

Za Komisijo

Franz Fischler

Član Komisije

--------------------------------------------------